Tööpäeva hommikul vara äratas mind mobiil. Loomulikult olin äratuse peale unustanud. Natuke häiriv, sest uni oli niigi hüplik. Äratus kinni ja edasi tukkuma. Unest enam polnud juttugi.  Keskhommikuses valguses oli hea rõdult ümbrust vaadata. Vasakpoolne mäekülg oli valgusega üle kallatud, meie aken vist oli põhja poole, sest sinna valgus ei ulatunud. Hotell oli täiesti vaikne - peale  meie polnud seal ainsatki külalist. Samuti polnud teede müra. Balestrino linnake oli ikka täiesti välja surnud. Mõtleks, et tööpäeva hommikul peaks olema autode käimalükkamist, et kaugemale tööle sõita. Kus nad üldse töötasid, või oli enamik maju mahajäetud?  Hotell "Ca'De Berna" on pildil see roosa. All on näha bassein ja lamamistoolid.          Küsisin, kas ka hooajal oli vähe külalisi. Tundub ikka, et hooaeg on hooaeg. Nii väikesesse hotelli vast masu nii tugevalt ei jõua, sest tundus, et ainus hotell selles linnas.  Linnast välja sõites pildistasime sealseid üsna eraldatud elamisi. Mahajäetud miljonivaatega  elamised.